Izakhamizi ZeHarare Zithola Incwadi Zemithelo Yamanzi Ezilenhlawulo Esabekayo
Ngasikhathi sinye inengi lazo likhala ngokuwatholi lalawo manzi nsuku zonke.
Izakhamizi zeHarare zethuswe kakhulu ngokuthola ingwalo zemithelo yamanzi ezilenhlawulo eqonge kakhulu. Inhlanganiso emela amalungelo alesi zakhamizi, eye Combined Harare Residents Association ithi udubo lokusilela kwamanzi lokhe luqela okwesabekayo. Izakhamizi lezi zinikezwe ingwalo zemali yemithelo yamanzi engezelwe okuphindwe kanengi nengi kuyonale inyanga luhlangothi oluquba imisebenzi yokutholisa abantu amanzi kuleli eye Zimbabwe National Water Authority- ZINWA okutshiye abantu abanengi bethithibele kulelidolobha. Inhlanganiso ye Zimbabwe National Water Authority zinwa yiyo esitholisa amanzi emadolobheni wonke elizwe kulandela inyathelo likahulumende lokuthathela amandla la kuma council iwanikeza ku ZINWA. Imizi eminengi e Harare ebihlezi ibhekana lodubo lokuvalelwa amanzi ithi aiselalo lethemba lokuthi kukhona okungalungiseka ngaphansi kwe ZINWA. UMnumzana Joseph Ross okhokhela i ward 20 ngaphansi kwe Combined Harare Residents Association e mzini wase Tafara uthi izakhamizi zimangele kakhulu ukuthola incwadi zemitelo yamanzi yengezelwe okuphindwe kanenginengi wona umuzi wabo uhlala ungela manzi, uthe ezinye izakhamizi zithole incwadi ezikhomba imithelo yamanzi efika kuzigidi ezingamatshumi amabili lasikhombisa bengela manzi njalo lama metre akhomba ukusetshenjiswa kwamanzi efile. Umnumzana Ross uthi uqubekela phambili ebamba imihlangano lezakhamizi zase Tafara ngenjongo yokuthi udubo lolu lulungiseke. UMnumzana Israel Mabhowo ngumsekeli kamqcinisihlalo we Combined Harare Residents Association uthi i ZINWA isehlulekile ukuqhuba umsebenzi wayo. UMnumzana Mabho uthe inhlanganiso yakhe ikhuthaza izakhamizi e harare ukuthi zikhalale ukubhadala imithelo. UMnumzana Mabho uphinde wakhuthaza izakhamizi ukuthi zizilungiselele ukuyangena kukhetho oluzayo ukuze zikhethe abameli abazakhokhela umasipala wedolobha le Harare. U Mabho ukhuthaze lezi zakhamizi ukuthi zisebenzelane lenhlanganiso yakhe ukuze izinto ilungiseke edholobheni leHarare. Kolunye udaba oluphathelane lamanzi kubikwa sokulenkampani yeBotswana esiqalise ukuthengisela izakhamuzi zakoBulawayo imitshina eyenelisa ukulondoloza amanzi. Inkampani le ithi imitshina eminengi ethengwayo ngeyezambuzi ezingafuni amanzi amanengi. Inkampani kaMnunzana John Hunter Hurdy ilungisa izambuzi ezingafuni amanzi amanengi uma zisetshenziswa. Ikampani le isedolobheni leFrancistown njalo ilungisa leminye imitshina encedisa ukulondoloza amanzi ezindlini. U Hurdy uthi inkampani yakhe isibone kufanele ukuthi ithengise imitshina kobulawayo lapho okulodubo lokuswelakala kwamanzi. Uthi inengi selitshengise ukuthakazelela imitshina le ngoba lifuna ukulondoloza amanzi. Okwakhathesi, ikampani le isadinga ukulobelana isivumelwano lekolitshi leHlekwini ngaphandle kwakuBulawayo ukuze imitshina le ilungiswe khona. UHurdy uthi umpathisikolo eHlekwini, uMnunzana Dave Jobson usevumile ukuthi imitshina ilungiswe kuleli kolitshi. UHurdy uthi babelombono wokuthi imitshina le ilungiswe ehlekwini khona kuzakwehlisa intengo yayo ngoba nxa ithengiswa eBotswana intengo yakhona iphezulu. Umtshina wesambuzi, owaziwa ngokuthi yi gendarme ubiza inkulungwane ezinhlanu zamapula, njalo intengo le iba phezulu uma sekufakwe imthelo ebhadalwa nxa isichapha imingcele. Kodwa uHurdy uthi uma yonke imitshina ingenziwa eZimbabwe intengo yakhona izaba phansi. Isambuzi le sithelwa amanzi kanye kuphela ngemva kwesikhathi eside. UHurdy uthi umuntu angasebenzisa isambuzi lesi, amanzi ahlanganiswe lemithi ayacenga njalo ancibilikise incekeza. IHlekwini isithengile isambuzi lesi ukuze sisetshenziswe ngabafundi. UHurdy uthi imitshina le ilakho ukulondoloza amanzi amanengi.